cyanic-selkie/wikianc huggingface dataset:
מז"ל טוב 2
עלילה
בסוף הסרט, ניתן לראות כי ארגון מיוחד המתמחה בחקר הזמן מזמין את המדענים שבנו את המכונה היוצרת את לולאות הזמן במטרה להיעזר בהם ולשלוח בן אדם אל תוך לולאת זמן. דבר זה מוביל לכך שלסרט עתיד יהיה לצאת סרט המשך.
בג"ץ ווסר נגד שר הביטחון
רקע העתירה
עו"ד אדוארדו ווסר, תושב קיבוץ כפר עזה במועצה אזורית שער הנגב ואב לשני ילדים הלומדים בבית הספר "שער הנגב", שבו 1,200 תלמידים, הגיש עתירה (ללא עותרים נוספים) נגד משרד הביטחון ושר הביטחון, משרד החינוך ושר החינוך, המועצה האזורית שער הנגב וראש המועצה האזורית שער הנגב, המתייחסת לאי-השלמת מיגון תיכון "שער הנגב", וכללה ספקות בנוגע לקיום הלימודים במצב כזה.
העתירה השנייה שהוגשה הייתה מטעם ועד ההורים העירוני בשדרות וגורמים נוספים, כגון מטה המאבק להשבת הביטחון לשדרות, בתיה קטר, אלון דוידי והתנועה לאיכות השלטון, כנגד משרד הביטחון ואחרים, לרבות משרד האוצר. היא התייחסה לאי-השלמת המיגון של בתי הספר וגני הילדים בשדרות.
מז"ל טוב 2
הפקה
ב-1 במאי 2018, בלאמהאוס הפקות הודיעו כי כריסטופר ב. לאנדון שביים את הסרט הקודם "מז"ל טוב", יביים את הסרט הזה גם כן, ואף יכתוב את תסריטו. בנוסף לכך, נודע כי בר מקרארי יהיה אחראי על הלחנת פסקול הסרט בדומה לפסקול הסרט הקודם.
צילומים
שלב הצילומים של הסרט החלו ב-14 במאי 2018, בניו אורלינס, לואיזיאנה.
הוצאה
הסרט עלה לאקרנים ב-14 בפברואר 2019.
בג"ץ ווסר נגד שר הביטחון
שיטת "המרחבים המוגנים"
שיטת המרחבים המוגנים היא שיטת מיגון שאומצה על ידי ממשלת ישראל למיגון בתי ספר מפני רקטות קסאם. שיטת מיגון זו אינה מתבססת על מיגון מלא של כל הכיתות בבתי הספר השונים, אלא על מיגון חלק מהכיתות והשארת הכיתות האחרות ללא מיגון, אך הכיתות שאינן ממוגנות יהיו סמוכות למרחב ממוגן. התלמידים שבכיתות שאינן ממוגנות יוכלו להגיע למרחב המוגן בזמן קצר מרגע הישמע ההתרעה על שיגור הרקטות.
טענות העותרים
אדוארדו ווסר וועד ההורים העירוני של העיר שדרות ביקשו מהמשיבים נימוק לאי-סיום מיגון בתי הספר בשדרות, בית הספר "שער הנגב" וגני הילדים בשדרות בשיטת המיגון שהוקצתה להם עד התאריך שנקבע, וטענו שאינם מוכנים לשלוח את ילדיהם חזרה למסגרות עד שמיגונם יסתיים לגמרי, משום שזהו סיכון שאינם מוכנים לקחת. ווסר טען בנוסף, שיש למגן את בתי הספר בשיטת המיגון המלא, ולא בשיטת המרחבים המוגנים, מכיוון שבעוטף עזה יש להגיע למרחב המוגן בתוך זמן קצר ביותר בשל הקרבה של היישובים למקום שיגור הרקטות. כך ששיטת המרחבים המוגנים אינה מספקת מענה ביטחוני הולם באזור העוטף, בניגוד לאזורים מרוחקים יותר, שבהם אפשר להגיע למרחב המוגן בתוך זמן ארוך יותר, ושיטת המרחבים המוגנים מספקת ויעילה בהם מבחינה תקציבית וביטחונית כאחד.
טענות המשיבים
לדברי אלוף פיקוד העורף, הסיבה שמיגון בתי הספר לא הסתיים בזמן שנקבע היא, שכדי ששיטת המרחבים המוגנים תהיה יעילה לזמן התרעה קצר, דרושים פתחים נוספים בכיתות ונדרשת הרחבתם של הפתחים הקיימים. בשל היעדר יועצי מיגון לא הושלם הטיפול בסוגיית הפתחים. אך מלבד בעיה נקודתית זו - המיגון הושלם. לטענת המשיבים, החלטת המיגון של בתי הספר בעוטף עזה בשיטת המרחבים המוגנים התקבלה לאחר שילוב שיקולים תקציביים וביטחוניים שונים. לאחר ניסיונות בבתי ספר אחרים, נראה כי הילדים הספיקו להגיע למרחב המוגן בתוך זמן קצר, והוחלט ששיטה זו היא הטובה ביותר לגבי בתי ספר אלו.
פסק הדין
הרכב השופטים, בראשותה של נשיאת בית המשפט העליון דורית ביניש, ולצדה השופטת דבורה ברלינר והשופט סלים ג'ובראן, פסק פה אחד כי יש למגן את כל כיתות האם בבתי הספר בעיר שדרות וביישובי עוטף עזה בשיטת המיגון המלא עד לתחילת שנת הלימודים ה'תשס"ח (ספטמבר 2007). בנוסף לכך, הוחלט למגן בשיטת המיגון המלא גם את כיתות הספח הנבחרות בכל בתי הספר הללו עד סוף חגי תשרי (אוקטובר 2007). לגבי גני הילדים הוחלט לא להוציא צו מוחלט למיגונם מפני שאין מחלוקת בנושא מיגונם בשיטת המיגון המלא, ותהליך המיגון שלהם מתנהל בקצב סביר.
גרשון ליבמן
הרב גרשון ליבמן (תרס"ה, 1905 - כ"ט באדר א' תשנ"ז, 8 במרץ 1997) היה מייסד וראש מוסדות נובהרדוק בצרפת ובראשם ישיבת "אור יוסף", דמות בולטת בקהילה החרדית הקטנה בצרפת.
לפני השואה
נולד באסטרופול שברוסיה ללאה ואברהם חיים בילנקי, מחסידי סקווירה. במהלך מלחמת העולם השנייה שינה את שם משפחתו לליבמן.
בימי השואה
בראשית מלחמת העולם השנייה עברו רוב תלמידי הישיבה ורבניה לווילנה. הרב ליבמן העדיף להישאר בביאליסטוק עם המשגיח, הרב ישראל מובשוביץ, וחלק מתלמידיהם. לאחר שהחמירו הרדיפות כלפי היהודים, עברו בפסח ת"ש לבירז', שם נשבעו הרב ליבמן ותלמידיו בספר תורה שלא יפסיקו ללמוד גם בניסיונות הקשים ביותר. בסופו של דבר גם החלק של ישיבת נובהרדוק שהיה בבירז' הגיע לווילנה. בת"ש התחתן עם מרת רחל שנשלחה להשמדה לאחר שהנאצים כבשו את ווילנה בתש"א (1941).
בווילנה החל לבלוט כמנהיג. כשעצרה רכבת רוסית בווילנה בשבת אחת ובתוכה יהודים שנשלחו לגלות בסיביר כולל בני ישיבה, שהיה חסר להם ציוד המתאים לתנאים בסיביר, מיד פעל למענם: נכנס לבית הכנסת הגדול וביקש מכל המתפללים שיביאו כסף למטרה זו, והספיק להעביר את הכסף ליהודים שברכבת.
בקיץ 1941 נכבשה ליטא בידי הגרמנים. הם ביצעו מעשי טבח המוניים ביער פונאר הסמוך לווילנה, ולאחריהם הקימו את הגטו. הרב ניצל ממוות מספר פעמים, ובמקרה אחד הושבה הרכבת שלקחה אותו לאתר השמדה עקב הפצצת המסילה. הוא פתח בגטו ישיבה במחתרת בדרך נובהרדוק בשם "בית יוסף". הישיבה הגיעה לכ-30 תלמידים שלמדו בתנאים קשים מאוד. בנוסף ללימוד תורה ומוסר, התאמץ מאוד בהצלת נפשות, כשהוא מסכן בכך את חייו והצליח להציל כמה מתלמידיו ממשלוחים להשמדה. ב-1943 הועבר עם תלמידיו הנותרים למחנות באסטוניה ובלטביה. כל העת ניסה להמשיך ללמד במחתרת.
המחנה האחרון שאליו נשלח היה בסביבות ברגן-בלזן. גם שם התאמץ מאוד בקיום המצוות: קיבל תפילין בעבור לחם, השיג ציצית, נמנע מגילוח בתער והשיג מספריים כדי למנוע אחרים מאיסור זה. הוא המשיך להימנע מעבודה בשבת, ובמקרה אחד אף ספג מכות חזקות ביותר בגלל סירובו לעבוד בשבת.
היה מתחלק במנת האוכל הקטנה מאוד עם תלמידיו וחבריו, ואף מהמעט שבמעט שנשאר לו, הותיר בצלחת ואמר: "צריך לשמור על צלם אלוקים ולא לאכול כמו חיה". הצליח לשמור בסתר ספר משניות, סידור, ספר תורה זעיר ותנ"ך, ועימם המשיך ללמוד וללמד, וכן להתפלל מסידור ולקיים את מצוות קריאת התורה.
לאחר השואה
לאחר השחרור פתח ישיבה מאולתרת במחנה העקורים בברגן בלזן, והגיעו אליו למעלה מ-50 נערים. לצידו כיהן הרב יוסף וילנסקי (חתנו של הרב אליהו לופיאן). לאחר זמן מסוים ועדי ההצלה בארצות הברית ובלונדון תמכו בישיבה והתנאים השתפרו מאוד. הישיבה התבססה וגדלה עד שעברה לציילסהיים שליד פרנקפורט.
בתש"ח (1948) עברה הישיבה לצרפת והרב ליבמן קרא לה ישיבת "אור יוסף". הרב הרחיב את מוסדות נובהרדוק בצרפת לרשת "'אור יוסף' נובהרדוק" של כ-40 מוסדות ברחבי צרפת לכל הגילאים, לבנים ובנות, סטודנטים וזקנים. עסק גם בשידוך תלמידיו, ועסק רבות בהפצת השקפות אורתודוקסיות.
הסופר והמשורר היידי חיים גראדה, שהיה חניך ישיבות נובהרדוק, היה חברו של ליבמן וניהל איתו דיונים מרובים. הוא הנציחם בספרו "הפולמוס שלי עם הירש ראסיינאי". ליבמן היה מודע לספר, ואמר שניסה לשכנע את גראדה לעשות תשובה אך כשל.
הקים קהילות בארמונטייר (Armentières) ובוסייר (Bussières).
ספרי שיחותיו
יצאו לאור כמה חיבורים משיחותיו:
1894 בארצות הברית
1894 בארצות הברית הייתה השנה בה חגגה ארצות הברית 118 שנה מיום היווסדה.
Prototype
Prototype (בתרגום חופשי: אב-טיפוס) הוא משחק מחשב מסוגות פעולה ועולם פתוח המשוחק מנקודת מבט של גוף שלישי. המשחק פותח על ידי Radical Entertainment ומופץ על ידי Activision. המשחק שוחרר בארצות הברית ב-6 ביוני 2009, באוסטרליה ב-10 ביוני 2009 ובאירופה ב-12 ביוני 2009.
המשחק מתרחש ברובע מנהטן בניו יורק שאזרחיה נגועים בווירוס בשם Blacklight שהתפשט ברובע. הנגועים במחלה מתפתחים ליצורים מוטנטים בלתי נשלטים, בעלי רצון להרוג כל צורת חיים אחרת. במרכז המשחק עומדת הדמות הראשית הנקראת אלכס מרסר, שגם הוא נדבק בנגיף, חסר כל זיכרון מעברו אך בעל יכולת לשנות צורה ובעל כוחות חזקים מאוד. במקביל לעלילת המשחק, באפשרותו של השחקן לשוטט ברחבי מנהטן ולבצע משימות שונות, כמו השתלטות על מתקנים צבאיים או על קנים של יצורים נגועים בווירוס.
דמויות
הפרוטוגניסט איתו השחקן משחק הוא ד"ר אלכסנדר ג'יי. "אלכס" מרסר (בדיבובו של ברי פפר), אדם המסוגל לשנות את צורתו וסובל מאיבוד זיכרון הגורם לו לשכוח מי הוא וכיצד הוא קיבל את כוחותיו. בזמן שהוא מנסה לגלות את זהותו ולעצור את התפשטות הווירוס "Blacklight" שמתפשט ברחבי מנהטן, אלכס נתקל בשתי קבוצות עיקריות: חיל הנחתים של ארצות הברית ויחידה צבאית בשם "Blackwatch" שמטרתה להילחם באיומים ביולוגיים. בנוסף אליהם, אלכס מתעמת עם אנשים שנדבקו בווירוס וכן במפלצות שונות שהתפתחו ממנו. האנטגוניסט הראשי במשחק הוא קצין ביחידה Blackwatch בשם רוברט קרוס (מדובב על ידי ג'ף פירס) שנשלח על ידי מפקדיו לחסל את אלכס.
דמויות שונות בעלילה כוללות את דיינה, אחותו של אלכס (בדיבובה של לייק בל), ד"ר בראדלי רג'ינלד (מדובב על ידי פיל למאר) שמסייע לאלכס במהלך המשחק, קרן פרקר (מדובבת על ידי ונסה מרשל), בת זוגו לשעבר של אלכס, ד"ר ריימונד מקמולן (מדובב על ידי פול גיילפויל), ראש תאגיד "Gentek", חברת ביוטכנולוגיה והמדען הראשי בה, הגנרל פיטר רנדל (מדובב על ידי גורדון קלאפ), המפקד של יחידת Blackwatch, סגנון של רנדל, איאן טאגרט (מדובב על ידי ריצ'רד מק'גונגל) ואליזבת גרין (מדובבת על ידי קרי וולגרן) הידועה בכינויה "האמא", אישה שעברה ניסויים על ידי Gentek ונושאת בגופה את הווירוס. השחקן בריאן בלום מדובב את אחד ממפקדי Blackwatch אליו אלכס מתחזה בנקודה מסוימת במשחק. מדבבים נוספים במשחק כוללים את דייב פאנוי, דייב וויטנברג, דייוויד אנדריול, דייוויד לודג' ודיאן הסו.
עלילה
אלכס מרסר מתעורר בחדר מתים שנמצא במרתף החברה "Gentek", חברת ביוטכנולוגיה שבסיסה ממוקם במנהטן, ניו יורק ומבריח את המדענים שניסו לנתח את גופו. אלכס בורח ומבחין בחיילי צבא ארצות הברית טובחים למוות במדענים. החיילים מוצאים את אלכס ויורים בו, אך אלכס שורד ומצליח לזנק מעבר לקיר ובורח מהם. לאחר התקרית, אלכס מגלה שגופו מחזיק ביכולות על טבעיות כגון היכולת לשנות את ידיו למגוון כלי נשק קרים, חוזק ומהירות על טבעיים והיכולת "לספוג" בני אדם במטרה לקבל את זכרונם, כישוריהם והופעתם. חסר כל זיכרון מחיו הקודמים, אלכס מחליט למצוא ולספוג את אלו הקשורים לקנוניה במטרה לגלות מי הוא באמת. מאבקו של אלכס שם אותו כמטרה עבור צבא ארצות הברית ויחידה בשם Blackwatch שאחראית על מיגור הווירוס והמפלצות שיצר.
אלכס יוצר קשר עם אחותו דיינה, שעוזרת לו למצוא את האנשים האחראיים למצבו ומובילה אותו למעבדה של חברת Gentek. במעבדה, אלכס פוגש אישה בשם אליזבת גרין הכלואה בבניין. הווירוס (שידוע בשם Blacklight) נמצא בגופה של אליזבת והיא מצליחה לברוח מהבניין ומשחררת את הווירוס על תושבי מנהטן. דיינה מובילה את אלכס אל אישה בשם קרן פרקר, שהייתה בת זוגו בעבר המסכימה לסייע לו במשימתו. קרן מבקשת מאלכס להביא עבורה דוגמיות מהוירוס במטרה לעצור את ההתפשטות, אך מתגלה שהיא הובילה את אלכס למלכודת ואלכס נאלץ להתעמת עם מפקד Blackwatch בשם רוברט קרוס. אלכס נלחם בקרוס וכמעט מנצח, אך קרוס מזכיר את המשפט "תחנת פן" (פנסילבניה), מה שמעורר באלכס פלשבק שמשאיר את אלכס מטושטש. קרוס מנצל את הרגע ומזריק לאלכס טפיל שעלול להרוג אותו. אלכס מצליח לברוח ומבקש את עזרתו של ד"ר בראדלי רג'ינלד, פתולוג שקשור לחברת Gentek. רג'ינלד עוזר לאלכס להסיר מגופו את הטפיל וממיר אותו לנשק בעזרתו אלכס יכול להרוג את אליזבת גרין. כשאלכס מנסה להשתמש בטפיל על גופה של גרין, גופה דוחה אותו והטפיל משתנה למפלצת בשם "הצייד העליון". אלכס מנצח את הצייד העליון ולאחר מכן הורג את קרן כנקמה על בגידתה.
המקורות על הווירוס ועל אליזבת גרין נחשפים בהדרגה במהלך העלילה: בשנת 1969 הממשלה ביצעה בדיקות על הווירוס באתר ניסוי בעיר "הופ" שבמדינת איידהו. במהרה, כל תושבי העיר נדבקו בווירוס. גרין, תושבת העיר שנדבקה בווירוס הייתה שונה מהנדבקים האחרים כיוון שגופה קיבל לתוכו את הווירוס ושינה את הקוד הגנטי שלה, מה שעזר לה לשלוט על תושבי העיר שנדבקו כדי שילחמו בצבא. כל תושבי העיר שנדבקו בווירוס נטבחו על ידי חיילי הצבא, אך רק גרין ובנה (ששם הקוד שקיבל היה "פריה") שרדו והממשלה ביצעה עליהם ניסויים. בעזרת דגימות הדם של גרין, קבוצה של מדעני Gentek ובראשם אלכס מרסר יצרו את הזן הנוכחי של הווירוס.
אלכס מצליח לגלות מי הוא: Blackwatch הפסיקו את שיתוף הפעולה עם Gentek בגלל שמישהו הפיץ מידע על הווירוס וציוו לחסל את כל הפרויקטים והאישים הקשורים לווירוס. למרות זאת, אלכס סירב פקודה וברח עם דוגמית מהוירוס, אך הצבא איתר אותו בתחנת פנסילבניה. בתחנה, אלכס, שהוקף על ידי חיילים רבים שחרר את הווירוס לחופשי והחל בהדבקה המונית. שניות לאחר מכן הוא נורה על ידי החיילים. הווירוס חדר אל גופו של אלכס דרך הפצע הפתוח שיצר הקליע, הצליח לשחזר את גופו של אלכס ברמה המולקולרית והעניק לו כוחות על.
במהלך המשחק אדם המשרת בתפקיד גבוה בצבא בשם "המתקשר" ("The Caller") יוצר קשר עם אלכס ומציע הפסקת אש במטרה לעצור את הווירוס. תוכניתם היא להיכנס לאחד "הקנים" (מבנים תת-קרקעיים בהם מפלצות הנגועות בווירוס מתרבות ומתפתחות) במטרה לפוצץ אותו ולהעלות את גרין לפני השטח. התכנית מצליחה ואלכס מצליח להרוג ולספוג אותה. בזכרונותיה מתגלה לאלכס שגנרל רנדל מתכנן להשמיד את ניו יורק בעזרת נשק גרעיני כמוצא אחרון. בעזרתו של "המתקשר", שמתברר להיות דניאל קרוס עצמו, אלכס חודר אל נושאת המטוסים "רייגן" על מנת לעצור את רנדל. לאחר הקרב, אלכס סופג את רנדל ומתברר שהצייד העליון שרד את הקרב מול אלכס והשתנה לדניאל קרוס (אותו הוא ספג קודם לכן "מחוץ למסך"). הצייד העליון תוקף את אלכס ורוצה לספוג אותו במטרה לצבור מספיק כוח כדי לשרוד את הפצצה הגרעינית. אלכס הורג את הצייד העליון ומטיס את הפצצה לכיוון האוקיינוס האטלנטי בעזרת מסוק. כשהפצצה מתפוצצת היא פוגעת גם באלכס, אך הוא שורד את עוצמת הפיצוץ (לאחר שספג עורב במטרה לחדש את גופו) וחוזר למנהטן.
במהלך כתוביות הסיום, התקשורת מודיעה שצבא ארצות הברית הצליח להשתלט על הווירוס ולעצור את גל ההדבקה. אחד הסנטורים מארצות הברית מספר לתקשורת שהתקרית עם הווירוס היא תוצאה של לוחמה ביולוגית וגרעינית, מבטיח להעמיד לדין את האחראים. אלכס, שהצליח לגלות מי הוא, מצהיר שכעת "הוא הפך למשהו שפחות טוב מאנושי, אבל מצד שני למשהו חזק יותר". לאחר הכתוביות, מנהטן חוזרת לעצמה ושאריות מהוירוס מושמדות לאט. אלכס מביט על האירועים על גג מגדל בכיכר טיימס ומצהיר שהעבודה שלו לא נגמרה.
כוחות ויכולות
הכוח העיקרי של אלכס, הדמות הראשית היא היכולת שלו לשנות את גופו כדי שיתאים לצרכיו. יחד עם יכולת זו יש באפשרותו "לספוג" אנשים וכך למלא את מד החיים, לקבל את צורתם, זיכרונותיהם ויכולותיהם. לאחר שספג אדם הוא יכול לשנות צורה לאדם זה וכך להישאר אנונימי ולא לעורר חשד. כוחו הפיזי של אלכס גדול והוא יכול לבצע פעולות גופניות שונות כמו ריצה מהירה, טיפוס על מבנים, דאייה באוויר ועוד.
אלכס יכול לשנות את ידיו לחמישה כלי נשק קרים כדי לתקוף או כדי להגן על עצמו.אלכס יכול להשתנות לשם התקפה:
אלכס יכול להשתנות לשם הגנה:
אלכס יכול להשתמש בראיה תרמית על מנת לזהות אויבים נגועים בווירוס המתפשט באזור מנהטן. הוא יכול להשתמש גם ברכבים שונים כגון טנקים ומסוקים, ובנשקים שנפלו מאויבים שהרג, כגון רובים, משגרי טילים ומטולי רימונים. כאשר אלכס שואב מספר מסוים של אנשים ושומר על מד החיים, הוא יכול להגיע למצב שנקרא Critical Mass, ואז יש באפשרותו לשחרר מתקפה חזקה במיוחד.
פיתוח
המשחק הוכרז על ידי חברת Vivendi Games ביחד עם חברת Sierra Entertainment ב-10 באוגוסט 2007. המשחק קיבל אישור ירוק ותוכנן לצאת לקונסולות ה-Xbox 360 והפלייסטיישן 3 בקיץ 2008. במהלך החודשים הבאים, החברה החלה לחשוף יותר פרטים על המשחק ועל היותו המשחק הראשון שתומך בטכנולוגיית הסאונד THX natural 7.1. צוות המדבבים נחשף בפברואר 2008. בחודש אפריל של אותה השנה האתר הרשמי של המשחק נפתח. ב-5 במאי 2008 שחרור המשחק נדחה לשנת 2009.
חוברות קומיקס
ב-15 באפריל 2008, 6 חוברות קומיקס שוחררו תחת DC Comics. עלילת הקומיקס משמשת כפריקוול לאירועי המשחק ומספרת על היווצרות הווירוס וחושפת אור על דמויות שונות ובהן אליזבת גרין.
ביקורות
האתר Metacritic העניק למשחק ציון של 79/100 לגרסאות המחשב והפלייסטיישן 3 ו-78/100 לגרסת ה-Xbox 360.
משחק המשך
בשנת 2012 שוחרר משחק המשך בשם "Prototype 2" העוקב אחר פרוטוגניסט חדש בשם ג'יימס הלר, חייל בצבא ארצות הברית שרוצה לנקום באלכס מרסר (שכעת משמש כאנטגוניסט המשחק) על הרג משפחתו.
מרשעת
{{פירושונים|
ראו גם
}}
אסמאעיל ריאן
קריירת מועדונים
ריאן נולד בכאבול, ישראל, למשפחה ערבית-מוסלמית. התחיל את הקריירה שלו במחלקת הנוער של מכבי חיפה. ב-17 במרץ 2012 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק הדרבי מול הפועל חיפה, שהסתיים בתיקו 1–1. בעונת המשיך לשחק בקבוצת הנוער והיה שותף לדאבל כשכבש 15 שערים בליגה לנוער. בעונה זו גם כבש את שער הבכורה שלו בקבוצה הבוגרת, בניצחון 2–1 נגד עירוני קריית שמונה.
בעונת 2013/2014 צורף לסגל הקבוע של הקבוצה הבוגרת אך לא זכה לדקות משחק רבות, ובפברואר הושאל להפועל עכו. כבר בהופעת הבכורה שלו בקבוצה הבקיע ובישל בניצחון 4–3 נגד הפועל רמת השרון. בסך הכל כבש עד תום העונה שלושה שערים ב-11 הופעות בליגת העל. באוגוסט הושאל לבני סכנין. ב-23 בנובמבר 2014 הבקיע את שער הניצחון (1–0) במשחק נגד בית"ר ירושלים. את עונת 2014/2015 סיים ריאן עם ארבעה שערים וארבעה בישולים ב-29 הופעות בליגת העל.
ביוני 2015 חזר ריאן למכבי חיפה, ובעונת 2015/2016 ערך 24 הופעות וכבש שער אחד, וזכה עם הקבוצה בגביע המדינה, לאחר ששותף כמחליף במשחק הגמר, בו גברה חיפה 0–1 על מכבי תל אביב. בעונת 2016/2017 שותף ב-17 משחקי ליגה ולא כבש.
ב-31 ביולי 2017 חתם לשנתיים בעירוני קריית שמונה, ובעונתו הראשונה בקבוצה רשם ארבעה שערים ושלושה בישולים ב-25 הופעות בליגת העל. בעונת 2018/2019 ערך 27 הופעות, כבש ארבעה שערים והוסיף שבעה בישולים.
ב-4 בספטמבר 2020 חתם ריאן במועדון אדאנספור מהליגה הטורקית השנייה.
ב-2 בנובמבר 2021 חתם בסקציה נס ציונה מהליגה הלאומית. בסיום העונה העפיל עם הקבוצה לליגת העל. ב-21 בספטמבר 2022 חתם בהפועל אום אל-פחם מהליגה הלאומית. ב-1 בפברואר 2023 עבר להפועל רמת גן.
קריירה בינלאומית
לזכותו של ריאן ארבעה שערים ב-12 הופעות במדי נבחרת הנוער של ישראל. ב-26 במרץ 2015 ערך את הופעת הבכורה שלו בנבחרת הצעירה עד גיל 21, בניצחון 4–2 על קפריסין עד גיל 21, ובסך הכול ערך במדיה שש הופעות.
קיכלי (סוג)
קיכלי (שם מדעי: Turdus) הוא סוג ציפור שיר ממשפחת הקיכליים; בעל מינים רבים, החיים בכל היבשות באזורים שונים.
מאפיינים
עופות אלה גדולים יחסית לציפורי שיר. גודלם מגיע ל־17–33 ס"מ ומשקלם ל־40–175 גרם. הם בעלי מקורים גדולים בצבע צהוב עד חום ורגליים מעט ארוכות.
הם חיים הן על העצים והן על הקרקע בחיפוש אחר מזון המצוי על הקרקע כמו חיפושיות או תולעים.
מינים רבים של קיכלים מצויים בישראל כשהבולט ביניהם הוא השחרור.
בני אסתרקין
בני אסתרקין (נולד ב-1989) הוא ראפר ישראלי.
ביוגרפיה
אסתרקין נולד בבלארוס וגדל בבת ים.
בשנת 2013 הקים יחד עם הראפרים דוד מעיין, נמש, RiffRaff וההרכב "מועצת הפועלים קלאן" את קולקטיב ההיפ הופ "The U Crew", במסגרתו הוציא אסתרקין פרויקטים שונים. באותה השנה, הוציא את מיני-אלבום הבכורה שלו הנושא את שמו.
ב-23 באוגוסט 2018 הוציא את השיר "יותר מידי זמן".
ב-2 באוגוסט 2020 הוציא את שירו "הכל או כלום". ב-5 באוקטובר באותה שנה הוציא את השיר "קח את זה" בשיתוף פעולה עם אברהם לגסה.
ב-22 באפריל 2021 הוציא את השיר "ככה זה".
אנפית שחורת-גב
אנפית שחורת-גב (שם מדעי: Ixobrychus dubius) היא מין של עוף מים ממשפחת האנפתיים ומהסוג אנפית החיה במזרח אוסטרליה ודרום גינאה החדשה והיא מבין הקטנות שבאנפות.
תיאור
זוהי אנפה קטנה באורך 25 עד 36 סנטימטרים ומשקל של 60 עד 120 גרם (בממוצע 84 גרם). האנפה בעלת נוצות חומות-אדמדמות לאורך החזה, הגרון והם מסורטטים בפסים לבנים לאורכם. הכנפיים חומות בהירות והראש והכתפיים בעלי חלק עליון שחור. הנקבות דומות לזכרים, אך חומות יותר, בעלי חלקים מפוספסים בכיפת הראש ובגב, והצעירים דומים לנקבות. המקור ארוך וצהוב, אך בעל תחילה צהובה-אפורה והרגליים צהובות עם אצבעות ארוכות ללא קרומי שחייה.
האנפה מצויה בטבע בביצות לאורך מים מתוקים אך לעיתים גם בסביבות החופים בשפכי נהר או בין מנגרובים ובשדות לחים. האנפה חיה בעיקר בדרום-מזרח אוסטרליה שסביב אגן מארי-דרלינג וגם במישור חוף הברבור, קימברלי, מצר טורס ודרום גינאה החדשה. פרטים תועים נמצאו גם באי הלורד האו, קלדוניה החדשה ובניו זילנד.
האנפית היא פעילת יום או בין ערביים המחפשת במים טרף של דגים, רכיכות, חרקים, דו-חיים וסרטנים שהיא לוכדת במהירות. היא חיה בגפה או בזוג ומקננת בין הקנים הגבוהים.
סיגליות (שיר של דויד ברוזה)
היסטוריה
כאשר שירת דויד ברוזה במילואים בזמן מלחמת לבנון הראשונה, הוא צוות לצוות הווי עם יהונתן גפן אך שקע בדיכאון בעקבות החוויות הקשות שחווה שם. זוגתו דאז, רותי, שכנעה אותו להפיק תקליט שיכיל את שירי האהבה הספרדיים שנהג לשיר לה, כדרך להוציא אותו מהדיכאון. ברוזה העביר מספר שירים ספרדיים לגפן בליווי תרגום מילולי, ולפיהם עבד גפן. המשורר כבר הכיר את חלק מהשירים מהופעותיהם המשותפות בפסטיבל נביעות 1978, בו שר ברוזה את השירים המקוריים להנאת חבריו.
אחד השירים שקיבל לידיו גפן היה "Un Ramito De Violetas" ("זר סיגליות" בתרגום חופשי) שביצעה אוונחלינה סוברדו (המוכרת בשם הבמה ססיליה), ועליו ביסס את הגרסה העברית "סיגליות". התרגום של גפן נאמן-יחסית למקור, וגם הוא מספר על גבר ששולח לאשתו פרחי סיגליות בסתר בכל פריחת האביב - ב-9 בנובמבר, כמו השיר המקורי בספרדית. מאזינים רבים תהו מדוע נובמבר מוזכר בשיר כחודש אביבי, ולעיתים מועלה בטעות הסברה כי מדובר בשיר דרום אמריקאי, וכיוון שדרום אמריקה נמצאת בחצי הכדור הדרומי נובמבר הוא אכן חודש אביבי בה. סברה זו אינה נכונה כיוון שמקורו של השיר אינו בדרום אמריקה אלא בספרד שנמצאת גם היא, כמו ישראל, בחצי הכדור הצפוני ונובמבר אינו חודש אביבי בה.
פרשנות
השיר מספר על אישה נשואה ומאושרת, למרות שבעלה "מצוברח קבוע; ואפילו לא אומר מדוע". האישה מקבלת, מזה שלוש שנים, מכתבי שירה "מגבר זר מתחת דלת". בנוסף, "בתשיעי בכל בנובמבר" היא מקבלת ממנו זר פרחי סיגליות קשור בסרט. כל זאת, ללא ברכה וללא רמז לזהות השולח. האישה חולמת על הדמות השולחת לה את השירים והסיגליות ומדמיינת מיהו האלמוני ומהן תכונותיו ("הוא בטח גבר עם לב רומנטי, נשמה טובה וחיוך סימפתי"). לבסוף מגלה השיר כי השולח הוא לא אחר מאשר בעלה ("כן, זה הוא שכותב אליה, הוא האהוב, הוא חלומותיה").
התפתחה תאוריה לגבי השאלה האם האישה ידעה במשך כל התקופה שזהו בעלה ששולח לה את הזר:
אנפית צהובה
אנפית צהובה (שם מדעי: Ixobrychus sinensis) היא מין של עוף מים ממשפחת האנפתיים ומהסוג אנפית החיה לאורך מזרח אסיה ותת-היבשת ההודית. היא נמצאת צפונה עד רוסיה, קוריאה, סין ויפן, ובחורף מדרימה לתת-היבשת ההודית שם היא מקננת. פרטים שכנראה הופצו בידי האדם נמצאו גם הרחק ממקום חיותם, בבריטניה ובאלסקה בתצפיות בודדות. האנפית קרויה על שם נוצותיה בעלות הגוון הצהוב ברובו.
תיאור
האנפית הצהובה היא מהקטנות שבבני משפחתה והיא מגיעה לאורך 36 עד 38 סנטימטרים עם נוצות בגוון חום-צהוב בהיר לאורך הגוף כולל הכנפיים, הבטן והחזה והכנפיים והגב מסורטטים בלבן. הראש והצוואר קצרים ורחבים וצבעם חום-ערמון כשכיפת הראש שחורה והמקור ארוך וצהוב. הנקבה דומה לזכר אך בעלת ראש וצוואר מסורטטים בחום. הצעירים בעלי מספר נקודות על הנוצות המשמשים להסוואה.
אנפית זו מצויה לאורך ביצות, בריכות ובין קנים סביב מזרח אסיה בין הודו לאינדונזיה וצפונה עד למזרח רוסיה. היא מקננת על עצים נמוכים או בין קנים ומטילה 4 עד 6 ביצים בקן, עליהם שומרים שני ההורים. האנפה ניזונה בקרבת המים מדגים, צפרדעים וחרקים בעזרת מקורה הארוך.
אף על פי שהיא די נחבאת ונדיר למוצאה, האוכלוסייה הכללית אינה בסכנה. עם זאת אנפית זאת מוגנת בחוק אמנת הציפורים מ-1918.
אלכסנדר לטלייה
אלכסנדר לטלייה (בצרפתית: Alexandre Letellier; נולד ב-11 בדצמבר 1990 בפריז שבצרפת) הוא כדורגלן צרפתי המשחק בעמדת השוער בקבוצת פריז סן-ז'רמן מליגת העל הצרפתית.
אנז'ה
לטלייר הצטרף לאנז'ה בקיץ 2010, אך לא הצליח לפרוץ בקבוצה הראשונה בשתי העונות הראשונות שלו במועדון. ב-7 באוגוסט 2012 הוא ערך את הופעת הבכורה שלו במועדון בניצחון 2-1 על נאנט בגביע הליגה הצרפתית, ושיחק את משחקו הראשון בליגת המשנה הצרפתית במדי אנז'ה באותה עונה, כששמר על שער נקי בתיקו 0-0 נגד ניור ב-12 באפריל 2013.
בינואר 2018 חתם לטלייה ביאנג בויז ברן ליגת העל השווייצרית בהשאלה עד לסוף העונה. בקיץ לאחר מכן הושאל לטרואה למשך עונה. ביולי 2019 הושאל לטלייה לסרפסבורג 08 מליגת העל הנורווגית למשך עונה.
אורליאן
ב-27 בינואר 2020 חתם לטלייה באורליאן מליגת המשנה הצרפתית. הוא ערך שש הופעות ליגה במועדון, אשר ירד ליגה. בקיץ לאחר מכן עזב את המועדון.
החזרה לפריז סן-ז'רמן
ב-25 בספטמבר 2020 חזר לטלייה לפריז סן-ז'רמן. הוא שימש כשוער שלישי במועדון, וב-21 במאי 2022 ערך את הופעת הבכורה שלו במועדון, כשהחליף את קיילור נבאס בניצחון 5-0 על מץ במסגרת המחזור האחרון בליגה לעונת 2021/2022.
לוק לטלו
לוק ג'ושע לטלו (באנגלית: Luke Joshua Letlow; 6 בדצמבר 1979 – 29 בדצמבר 2020) היה פוליטיקאי אמריקאי חבר המפלגה הרפובליקנית. בבחירות 2020 נבחר אל בית הנבחרים של ארצות הברית כנציג מחוז הקונגרס החמישי של מדינת לואיזיאנה, אך בשלהי דצמבר 2020 נפטר ממחלת נגיף קורונה 2019. טרם היבחרו לקונגרס היה ראש הסגל של נציג המחוז החמישי אותו נבחר להחליף, ראלף אברהם.
ביוגרפיה
לטלו גדל ביישוב סטארט השוכן בצפון לואיזיאנה, מערבית למונרו, והיה בנם הצעיר של דיאן וג'וני לטלו. הוא סיים את לימודיו התיכוניים בתיכון וושיטו כריסטיאן, ובשנת 2003 השלים לימודי תואר ראשון במדעי המחשב באוניברסיטת לואיזיאנה טק. בשנת 2000, כסטודנט בלואיזיאנה טק, לטלו התמחה אצל ג'ון קוקסי, שייצג באותם הימים את מחוז הקונגרס החמישי של לואיזיאנה בבית הנבחרים האמריקאי. ב-2001 כיהן לטלו כיושב ראש תא סטודנטים של המפלגה הרפובליקנית בלואיזיאנה טק, ובשנה העוקבת היה חבר בפדרציית הרפובליקנים במכללות לואיזיאנה.
בשנים 2005–2008 עבד לטלו עבור בובי ג'ינדאל, חבר בית הנבחרים האמריקאי מטעם מחוז הקונגרס הראשון בלואיזיאנה. אחר כך, במהלך תקופת כהונתו הראשונה של ג'ינדאל כמושל לואיזיאנה עבד אצלו לטלו כמנהל לעניינים בין-ממשלתיים מ-2008 עד 2010. לאחר מכן עבד כמנהל לענייני ממשל וקהילה בחברת "QEP Resources", חברת אנרגיה שבסיסה בדנוור שבקולורדו. לטלו שב ללואיזיאנה בשנת 2014 כדי לשמש כמנהל מסע הבחירות של ראלף אברהם לבית הנבחרים במחוז הקונגרס החמישי. בשלוש השנים הראשונות לכהונתו של אברהם היה לטלו ראש הסגל שלו.
לאחר שאברהם החליט שלא להתמודד מחדש בשנת 2020, הודיע ​​לטלו על מועמדותו לקונגרס ב-9 במרץ 2020. בבחירות המקדימות הלא-מפלגתיות שהתקיימו ב-3 בנובמבר סיים לטלו במקום הראשון עם 33% מהקולות, ואחריו הגיע למקום השני לאנס האריס, חבר בית הנבחרים של לואיזיאנה, עם כ-17%. ב-5 בדצמבר התקיים סיבוב מכריע בו נבחר לטלו לבית הנבחרים של ארצות הברית עם כ-62% מקולות הבוחרים.
ב-18 בדצמבר 2020, במהלך מגפת הקורונה בארצות הברית, נדבק במחלת נגיף קורונה 2019. כעבור זמן קצר אושפז בבית החולים המרכזי של מונרו. לאחר הידרדרות במצבו הרפואי, הוא הועבר ב-23 בדצמבר ליחידה לטיפול נמרץ במרכז למדעי הבריאות של אוניברסיטת המדינה של לואיזיאנה בשריבפורט. הוא נפטר ב-29 בדצמבר 2020, חמישה ימים טרם השבעתו לקונגרס ה-117 של ארצות הברית. מותו סימן את הפעם הראשונה מאז מותו של ג'ק סוויגרט ב-1982, שבה נפטר חבר קונגרס שנבחר לתפקיד בטרם הושבע לתפקידו. אלמנתו, ג'וליה לטלו, נבחרה למלא את מקומו בקונגרס.
קרחון אולסון
קרחון אולסון או קרחון אולסן (באנגלית: Olson Glacier) הוא קרחון יובלי, בהרי ויקטורי, באזור חוף בורכגרווינק בארץ ויקטוריה, שבאנטארקטיקה.
הקרחון זורם לכיוון מערב מרמת מלטה.
הקרחון נשפך אל קרחון סיפרר.
גובהו של הקרחון 1,022 מטרים מעל פני הים.
גילוי ומיפוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של ריצ'רד ד. אולסון (Richard D. Olson), שעבד במשרד התוכניות האנטארקטי של הקרן הלאומית למדע של ארצות הברית, שהשתתף בניהול תוכניות המחקר וניהול הפעילות בתחנת מקמרדו, בין השנים 1967–1968.
סימון אלפסי (כדורגלן)
סימון אלפסי (8 באוקטובר 1923 – 2004) היה כדורגלן ישראלי ששיחק בעמדת החלוץ בקבוצת בית"ר ירושלים. אלפסי נחשב לאחד השחקנים המשמעותיים בשנותיו הראשונות של המועדון, ולאחר מכן שימש כמאמן-שחקן והוביל את בית"ר ירושלים לליגה הבכירה לראשונה בתולדותיה.
ביוגרפיה
אלפסי נולד בירושלים, ובשנים שקדמו להקמת בית"ר ירושלים שיחק בקבוצת בית"ר ימין משה.
ב-29 בנובמבר 1947 כבש אלפסי 6 שערים בניצחון 1–8 על קבוצת דגל ציון, והוא שיאן השערים למשחק אחד בקבוצת בית"ר ירושלים.
בעונת 1952/1953 עבר לשחק בהפועל חיפה, אך לאחר עונה אחת החליט לחזור כשחקן-מאמן לבית"ר ירושלים, והוביל אותה בעונת 1953/1954, לראשונה בתולדותיה, לליגה הבכירה דאז ליגה א', בעזרתו של לוניה דבורין ששימש עוזר מאמן ואף לקח את שרביט האימון במשחקים האחרונים של העונה, כיוון שאלפסי ששימש גם כשחקן ביקש ממנו לאמן את הקבוצה במשחקיה האחרונים על מנת שיוכל להתרכז במשחק.
פרשת הציתותים בארצות הברית
פרשת הציתותים בארצות הברית היא מעקב שביצעה הסוכנות לביטחון לאומי, ה-NSA, אחרי חשבונות האינטרנט של מיליוני אזרחים אמריקאים וזרים, והאזנה למיליוני לקוחות של חברת התקשורת ורייזון, כאמצעי נוסף להגן על תושבי ארצות הברית מפני טרור. פרשה זו נחשבת לאחת הפרשות הגדולות בתולדות מעקבי הסתר שהתרחשו בארצות הברית. אדוארד סנודן (Edward Snowden), בהיותו בן 29, שעבד כעוזר טכני ב-CIA ובסוכנות לביטחון לאומי, הדליף את הפרטים לתקשורת, ואלה נחשפו בחודש יוני 2013 ב"גארדיאן" הבריטי וב"וושינגטון פוסט". על פי הגארדיאן, מפעילה הסוכנות האמריקאית תוכנה סודית המכונה PRISM ("מנסרה"), שבאמצעותה יכול הארגון לעקוב אחר כתובות דואר אלקטרוני, היסטוריית חיפוש, העברת קבצים בין מחשבים, ושיחות המתנהלות בין המשתמשים באתרים רבים, בהם גוגל, פייסבוק, ואפל. בינואר 2014 פורסם כי גם אפליקציות שירות מבוסס מיקום כגון גוגל מפות ואף משחקים כגון אנגרי בירדס שימשו למעקב בידי סוכנויות הביון של בריטניה וארצות הברית.
סימון אלפסי (כדורגלן)
ביוגרפיה
בשנת 1948 היה אלפסי לשחקן הראשון מקבוצת בית"ר ירושלים שזומן לסגל נבחרת ישראל אך לא הספיק לרשום הופעת בכורה.
פרשת הציתותים בארצות הברית
לדבריו של אדוארד סנודן כפי שצוטטו ב"גארדיאן", המניע להדלפה "הוא שכולם יידעו בדיוק מה הממשל האמריקאי עושה... חיים מאוד נוחים שכוללים שכר של כ-200 אלף דולר בשנה, בית בהוואי, קריירה יציבה ומשפחה אוהבת, אני מוכן להקריב את כל זה כי מצפוני לא נקי כשממשלת ארצות הברית חודרת באופן גס לפרטיות ושוללת חירויות בסיסיות". הנשיא אובמה התייחס לפרשת המעקבים שניהל הממשל ואמר כי: "אי אפשר לצפות ל-100 אחוז ביטחון אישי ובאותו הזמן לצפות ל-100 אחוז של פרטיות".
ב-1 ביולי 2013 פרסם ה"גארדיאן" כי המודיעין האמריקאי מרגל אחרי שגרירות האיחוד האירופי במשרדיו בוושינגטון ובניו יורק ו"אחרי שגרירויות ונציגויות של 38 מדינות על אדמת ארצות הברית המכונות כולן מטרות", תוך שימוש במכשירי ציתות, ציוד אלקטרוני והתחברות לכבלי אנטנות.
סימון אלפסי (כדורגלן)
ביוגרפיה
מנחם בגין אמר עליו בשנת 1955: "שער אחד של אלפסי שווה כמה נאומים שלי".
פרשת הציתותים בארצות הברית
חקירה פלילית
דובר הסוכנות למודיעין לאומי בארצות הברית, שון טרנר, מסר לאחר פרסום האירוע בתקשורת, כי הוגשה בקשה לפתוח בחקירה פלילית סביב ההדלפות שהביאו לחשיפת הפרשה. לאחר מכן הודיע משרד המשפטים האמריקני כי התחיל בחקירה פלילית ראשונית באשר לציתות לשיחות הטלפון של מיליוני אזרחים.
סימון אלפסי (כדורגלן)
ביוגרפיה
בשנת 1956, כשהוא בגיל 33, סיים את קריירת המשחק שלו ותלה את הנעליים. לאחר מכן המשיך לאמן את בית"ר ירושלים במשך מס' עונות ולאורך 2 קדנציות. לאחר פיטוריו באוקטובר 1961 בשל תוצאות חלשות של הקבוצה, סיים את דרכו בעולם הכדורגל.
פרשת הציתותים בארצות הברית
חקירה פלילית
בחודש יוני 2013 הגישה ממשלת ארצות הברית כתב אישום פלילי ופדרלי נגד אדוארד סנודן, בבית המשפט הפדרלי במחוז דרום וירג'יניה, שבו הורשע סוכן ה-FBI רוברט הנסן בשנת 2001 בגין מכירת סודות לממשל הרוסי.
סימון אלפסי (כדורגלן)
ביוגרפיה
אלפסי נפטר בקיבוץ רמת השופט בשנת 2004, בגיל 81.
פרשת הציתותים בארצות הברית
חקירה פלילית
במחצית חודש יוני הופיע הגנרל קית' אלכסנדר, ראש ה-NSA, בשימוע שנערך על ידי ועדת המודיעין של הסנאט וטען כי החדירה למאגרי המידע של ענקיות האינטרנט סיכלה כ-50 פיגועי טרור ברחבי העולם. בשימוע השתתף גם סגן ראש הבולשת הפדרלית האמריקנית (FBI), שון ג'ויס, שהציג נתונים על סיכול פיגוע בוול סטריט.
חשיפת ציתותים נוספים
פרטים נוספים על היקף המידע שלפי מסמכי ההדלפה נאסף, פורסמו בהדרגה על ידי עיתונאים שונים שסנודן יצר קשר עמם. באוקטובר 2013 פורסם שבמסגרת תוכנית שכונתה Us-985d, תוך חודש אחד הקליטה ה-NSA בצרפת כשבעים מיליון שיחות טלפון ומסרונים, לצורך חיפוש אחר חשודים בטרור, אך גם לצרכים שאינם ביטחוניים. בעקבות החשיפה זומן שגריר ארצות הברית בפריז לשיחת נזיפה.
מאיה מיטלפונקט
מאיה מיטלפונקט (נולדה ב-27 באוקטובר 1988) היא מדבבת ושחקנית ישראלית.
ביוגרפיה
מיטלפונקט היא בתם של יעל דן והלל מיטלפונקט, ולה אח קטן בשם אלון.
היא החלה את קריירת הדיבוב שלה בשנת 2006, כאשר היא דיבבה בסדרות טלוויזיה וסרטים רבים. בין דיבוביה נכללות ההפקות "יו-גי-הו! GX", "מועדון מכסחי המפלצות", "החמישייה הסודית", "ספיריט: לרכוב חופשי", "אמפיביה", "מירה, בלשית מלכותית", "בוא, כלב, בוא!", "אנקאנטו", ו"לשיר 2".
דמויות מוכרות שדיבבה כוללות את ברבי ב"ברבי בת הים 2", "ברבי הנסיכה וכוכבת הפופ", "ברבי בנעליה הורודות", "ברבי מריפוסה ונסיכת הפיות", "ברבי נסיכת הפנינה", "ברבי והדלת הסודית", "ברבי נסיכת הכוח", "ברבי בבית החלומות", "ברבי ואחיותיה באקדמיה לרכיבה", "ברבי וקסם הדולפינים" ו"ברבי: הרפתקאות בבית החלומות"; דרדסית ב"הדרדסים", "חג מולד מדורדס", "הדרדסים 2" ו"הדרדסים: האגדה על הפרש המסתורי"; ניה ב"לגו נינג'גו" ו"סרט לגו נינג'גו"; גברת פאף ב"בובספוג מכנסמרובע", "בובספוג הסרט: מבצע הצלה" ו"מחנה האלמוגים: שנות הילדות של בובספוג"; ומיראבל מדריגל ב"אנקאנטו".
בשנת 2017 החלה לביים דיבוב, כאשר בין ההפקות שביימה נכללות הסדרות "גליטר פורס", "גליטר פורס דוקי דוקי", "פריקטאון", "אלווין והצ'יפמאנקס", "הגרינים בעיר הגדולה" ו"הדרדסים".
בנוסף לדיבוב, מיטלפונקט עוסקת במשחק, כאשר שיחקה בסרט "שש פעמים" משנת 2012.
לירה טורקית
לירה טורקית (בטורקית: Türk Lirası) היא ההילך החוקי הנמצא בשימוש כיום בטורקיה וברפובליקה הטורקית של צפון קפריסין.
דני הרמן
שירות צבאי
הרמן נולד וגדל בגבעת חיים (איחוד). עם גיוסו לצה"ל שובץ לחטיבת גולני והתקבל לסיירת החטיבתית. הרמן עבר הכשרה כלוחם וקורס מ"כים חי"ר. בהמשך יצא לקורס קציני חי"ר. עם סיום הקורס שב לסיירת כמפקד צוות לוחמים. בהמשך שימש כמפקד פלוגה, ולאחר מכן השתחרר מצה"ל. בהמשך פיקד על פלנ"ט גולני שהוקמה מחדש. הרמן לחם במלחמת לבנון הראשונה ולאחר מכן השתחרר מצה"ל. בשנת 1986 שב לצה"ל לבקשת תא"ל דורון רובין, שמינה אותו למפקדה הראשון של יחידת מגלן. בשנת 1988 השתחרר מצה"ל. בשירות המילואים הגיע לדרגת אל"ם.
לירה טורקית
לירה עות'מאנית (עד 1923)
לפני השימוש בלירה הטורקית, ההילך החוקי באימפריה העות'מאנית היה אקצ'ה, שהוחלף לאחר מכן בקורוש. הפארה שימש כיחידת משנה של הקורוש. עם תחילת השימוש בקורוש הוא היה מטבע כסף גדול. עד הפיכתו למטבע חלוקה של הלירה הטורקית הוא הצטמצם ונהפך למטבע כסף קטן, ואילו הלירה הייתה מטבע זהב.
הבנק הרשמי של האימפריה העות'מאנית הנפיק לראשונה שטרות כסף של קורוש, בערכים שבין 5 קורוש ל-5,000 קורוש.
בעקבות המשבר הכלכלי לאחר מלחמת העולם הראשונה מטבע של לירה עות'מאנית אחת מזהב היה שווה ל-9 לירות עות'מאניות בשטרות נייר.
לירה טורקית [גרסה ראשונה] (1923-2005)
הרפובליקה הטורקית המודרנית החליפה את שטרות הלירה הטורקית שהיו בשימוש בידי העות'מאנים למטבעות לירה טורקית מכסף בגודל ממוצע. שטרות לירה טורקית הונפקו בערכים של 1, 5, 10, 50, 100, 500 ו-1000 לירות טורקיות, ועל כולם היו תמונות של מוסטפא כמאל אטאטורק.
לאחר מותו של אטאטורק בשנת 1938, שטרות חדשים הונפקו עם תמונתו של איסמט אינני. תמונתו של אטאטורק הוחזרה לשטרות בשנות ה-50.
לירה טורקית [גרסה שנייה] (החל מ-2005)
ב-1 בינואר 2005 הוחלפה הלירה הטורקית הישנה בגרסה חדשה בה בוצע פיחות בערך של 1 למיליון. מהלך החלפת המטבע נועד להקל על עריכת חשבונות.
השימוש בלירה הטורקית הישנה התאפשר עד סוף שנת 2005. החוק שמסדיר את החלפת המטבע קובע שממשלת טורקיה תוכל להשמיט את התואר "חדשה" (Yeni) ולחזור לקרוא למטבע "לירה טורקית" בעת שתמצא לנכון. בשנת 2009 התואר "חדשה" נמחק מן המטבעות והונפקו שטרות ומטבעות חדשים ללא התואר "חדשה".
הנפקת הלירה הטורקית החדשה החזירה לשימוש את השם "קורוש" (Kuruş - הגרסה הטורקית של השם "גרוש"), שהוא החלק המאה של הלירה הטורקית.
על כל המטבעות והשטרות החדשים, מופיע דיוקנו של מוסטפא כמאל אטאטורק, אבי האומה הטורקית, שנחשב למייסד טורקיה המודרנית. דיוקנו של אטאטורק הופיע גם על השטרות הישנים.
שער הלירה הטורקית החל מ-2005
בעת ביטולה, ב-1 בינואר 2005, נקבע שער הדולר האמריקאי לעומת הלירה הטורקית (הישנה) על 1,325,700 לירות טורקית לדולר אחד. עם החלפת המטבע, נקבע שער הדולר על 1.3257 לירות טורקיות חדשות (או לירה טורקית חדשה ו-33 קורוש לאחר עיגול).
ביוני 2006 עמד שער הלירה הטורקית החדשה לעומת הדולר האמריקאי על 1.711 לירות לדולר - פיחות של כמעט 30% מאז 1 בינואר 2005. לשם השוואה, שער השקל הישראלי השתנה במהלך אותה תקופה ב-1% בלבד. עם זאת, ההיחלשות בשער הדולר החזירה את התהליך לאחור. נכון לתחילת 2017 תהליך הפיחות של הלירה הטורקית לעומת הדולר ממשיך ודולר אחד היה שווה 3.77 לירות טורקיות. במאי 2018 דולר אחד היה שווה 4.9 לירות טורקיות. המשבר הכלכלי בטורקיה, שבא לידי ביטוי בין היתר בצעדים כלכליים שנקטה ארצות הברית נגד טורקיה, הוביל לקריסה נוספת של הלירה הטורקית, ושערה הגיע ב-10 באוגוסט 2018 ל-6.43 לירות טורקיות לדולר. ב-17 באוגוסט 2020 הלירה הגיעה לרמה של 7.38 לירות לדולר. הלירה התקרבה להשלים פיחות של קרוב ל-100% מאז תחילת שנת 2018. הנפילות החוזרות ונשנות בערך הלירה אילצו את הבנק המרכזי במדינה להשתמש ביתרות המט"ח כדי לייצב את המטבע, ונדרשו לשם כך 165 מיליארד דולר בין תחילת 2019 למאי 2021,. באותה עת, ערך הלירה היה ברמה של כ-8.4 לירות לדולר. המגמה נמשכה ובסוף מאי 2021, הערך היה 8.6134 לירות לדולר. החל מספטמבר 2021, האינפלציה זינקה במקביל להמשך הקריסה בערך הלירה. בספטמבר 2022, היה ערך הלירה נמוך עוד יותר, ועמד על כ-18.2 לירות לדולר.
אוטוסן יורוליידר 12
אוטוסן יורוליידר 12 (באנגלית: Autosan Eurolider 12) הוא אוטובוס מתוצרת יצרנית האוטובוסים Autosan אשר מיוצר משנת 2009 ועד היום בפולין.
מכונה לכריית מנהרות
מכונה לכריית מנהרות (Tunnel Boring Machine - TBM) או מכונת מנהור היא ציוד מכני הנדסי המשמש לחפירת מנהרות בשיטת מנהור מתועש, בעלות חתך עגול, למגוון רחב של סוגי אדמה או סלע. המכונה מסוגלת לחפור בכל תווך מסלע קשה עד חול. קוטר המנהרה נע בין מטר (מתבצע על ידי מיקרו TBM) ועד ל־17.6 מטרים. כריית מנהרות שקוטרן פחות ממטר מתבצעת תוך שימוש בשיטת trenchless או על ידי קידוח אופקי ולא על ידי TBM.
למכונת הכרייה ראש כרייה מסתובב הכולל להבי דיסק חזקים במיוחד מסגסוגת מתכת. במקביל להתקדמות ראש הכרייה בסלע מתבצע פינוי של חומרי הכרייה על ידי מערכת הובלה ייעודית. המכונה מבצעת דיפון סופי של המנהרה על ידי סגמנטים מבטון מזוין. לכל מכונת כרייה צמוד מסוע המפנה את העפר והמסלע שמוצא מתוך המנהרה אחורה, לאורך מספר קילומטרים. רכבות עבודה קטנות מעמיסות את כל הציוד והחומר הנדרש לדיפון המנהרה ומובילות אותו עד למקום הנדרש.
מכונה לכריית מנהרות משמשת כחלופה לשיטת "קידוח ופיצוץ" (D&B) ולשיטת "כרייה ידנית" קונבנציונלית בסלע. אחד היתרונות של שימוש ב־TBM היא צמצום פגיעה בשכבות הסלע סביב המנהרה ויצירת קירות מנהרה חלקים יחסית. זה מפחית באופן משמעותי את עלות הטיפול בדפנות המנהרה, והופך את השיטה למתאימה ביותר לשימוש באזורים עירוניים. החיסרון העיקרי הוא בעלויות הרכבת המכונה והובלתה לאתר העבודות, אולם בפרויקטים של בניית מנהרות ארוכות, עלויות אלה הופכות להיות משתלמות לעומת שיטת "קידוח ופיצוץ", הן בזכות יעילות המכונה והן בזכות הקיצור המשמעותי בזמני הביצוע של המיזם.
היסטוריה
מגן המנהור הראשון פותח על ידי סר איזמבארד קינגדום ברונל בשנת 1825 לצורך חפירת מנהרת התמזה (Thames Tunnel). אך המכשיר עדיין דרש שילוב עבודות חפירה סטנדרטיות לבניית המנהרה.
מכונת כריית המנהרות הראשונה נבנתה על ידי המהנדס הבלגי אנרי מאוס (Henri Maus), וכונתה "פורס הרים" (Mountain Slicer). אנרי מו גויס בשנת 1845 על ידי מלך סרדיניה, כדי לבנות את מנהרת הרכבת פרז'וס (Fréjus Rail Tunnel) בין צרפת לאיטליה, דרך הרי האלפים. המכונה הורכבה בשנת 1846 במפעל צבאי ליד העיר טורינו, והיא כללה כ־100 מקדחים מכנים, שהורכבו בקדמת רכב בגודל של קטר.
המהפכות של 1848 השפיעו לרעה על יכולת המימון של הפרויקט, ולכן המנהרה הושלמה רק 10 שנים מאוחר יותר, באמצעות שיטות חדשניות וזולות יותר, כגון מקדחות פנאומטיות.
בארצות הברית, השימוש הראשון במכונת כרייה היה בשנת 1853 במהלך בניית מנהרת הוסאק (Hoosac Tunnel). המכונה הייתה בנויה מברזל יצוק, והיא כונתה "מכונת פטנט החציבה באבן של וילסון" (Wilson's Patented Stone-Cutting Machine), על שם ממציאהּ צ'ארלס וילסון. המכונה הצליחה לכרות 10 מטרים בסלע לפני שהתפרקה. בניית המנהרה הסתיימה באיחור של 20 שנה, כמו שקרה בכריית מנהרת הרכבת פרז'וס, באמצעות שיטות פחות שאפתניות.
בתחילת שנות חמישים של המאה העשרים, פ.ק. מיטריי זכה בחוזה הסחת סכר אואהה (Oahe Dam) בעיר פיר, בדרום דקוטה. הוא התייעץ עם ג'יימס ס. רובינס, המייסד של חברת The Robbins Company, באיזו שיטה לחפור באזור הקשה ביותר לחפירה באותו זמן – הנקרא פצלי פייר (Pierre Shale). רובינס בנה מכונה שהייתה מסוגלת לחפור 160 מטר בתוך הפצלים ב־24 שעות, פי עשרה מהר יותר מכל שיטה אחרת באותה תקופה.
המצאה של רובינס, ראש מסתובב משולב עם דיסקים חותכים, גרמה לפריצת הדרך בשיפור אמינות ויעילות של מכונות כריית המנהרות. המכונות בתכנון החדש פעלו בפרויקט לבניית מנהרה מתחת לנהר האמבר ב־1956. היום, כל המכונות לכריית מנהרות משתמשות בראש מסתובב משולב עם דיסקים חותכים.
סוגי מכונות
מכונות כריית מנהרות מודרניות מורכבות מגלגל מסתובב שנקרא ראש חיתוך, ממערכת היגוי וממערכת הנעה. סוגי מכונות נבדלים לפי סוגי תווך גאולוגים שהם יכולים לכרות:
נכון להיום המכונה לכריית מנהרות בעלת הקוטר הגדול בעולם (15.43 מ') היא מכונה שנבנתה על ידי חברת הרנקנכט הגרמנית עבור פרויקט בשאנגחאי, סין. היא מיועדת לכריית מנהרה בקרקע רכה (חול וחומר). אחת המכונות בעלות קוטר גדול (14.4 מ') לקידוח קרקע קשה – כרייה בסלע – נבנתה על ידי חברה The Robbins Company עבור פרויקט מנהרת ניאגרה (Niagara Tunnel Project) בקנדה. שם היא שימשה לכריית מנהרה הידרו־חשמלית מתחת למפלי ניאגרה. נכון לשנת 2020, המכונה בעלת הקוטר הגדול ביותר בעולם לקידוח בקרקע קשה, שקוטרה הוא 17.6 מטר, נבנתה על ידי חברת הרנקנכט עבור פרויקט חיבור (כ־5 ק"מ) העיר טואן מאן (Tuen Mun) לנמל התעופה הבינלאומי של הונג קונג (Tuen Mun – Chek Lap Kok TBM).
קו הביוב המזרחי של השפד"ן
כ־13 ק"מ מקו הביוב המזרחי (קו M) של השפד"ן נכרו באמצעות מכונת כרייה מסוג AVN לכרייה בחול או בסלע רך המופעלת בשלט רחוק מתוצרת חברת "הרנקנכט" הגרמנית. כריית המנהרה הסתיימה בשנת 2007.
קו הרכבת המהיר לירושלים
במסגרת פרויקט קו הרכבת המהיר לירושלים פועלות 3 מכונות:
נתונים טכניים
המכונה הראשונה הושקה ב־6 בפברואר 2012. מכונות כרייה דומות חפרו את מנהרת התעלה מתחת לתעלת למאנש בין צרפת לאנגליה ואת מנהרת בסיס הגוטהארד בין איטליה לשווייץ ומנהרת ברנר בין איטליה לאוסטריה.
מערכת להסעת המונים במטרופולין תל אביב
הקו האדום
במסגרת הקו האדום שבוצע על ידי חברת נת"ע נכרו שתי מנהרות מקבילות, באורך של כ־12 קילומטר כל אחת ובעומק של כ־20 מטר מתחת לאדמה.
כריית המנהרות בוצעה על ידי 8 מכונות כרייה, בארבעה צמדים. כל צמד מכונות כרה שתי מנהרות צמודות זו לזו.
אורכה של כל מכונה הוא 115 מטרים, קוטרה 7.5 מטרים ומשקלה כ־900 טון.
הקו הירוק
הקו הירוק כולל שתי מנהרות מקבילות של באורך כולל של 4.6 קילומטרים כל אחת.
כריית המנהרות מתבצעת באמצעות שלוש מכונות כרייה.
החפירה תבוצע על ידי מכונת TBM מאתר לוינסקי שבתל אביב. המכונה הראשונה שנכנסה לעבודה היא מכונה בשם "גולדה", שכבר ביצעה עבודות מינהור בהקו האדום, בין פיר גלי גיל הסמוך לתחנת ארלוזורוב לבין תחנת קרליבך, לכיוון מערב. במהלך החפירה, יעבדו שלוש מכונות TBM (כולל "גולדה"), באורך של 115 מטרים, בקוטר של כשבעה מטרים וחצי ובמשקל של כ-900 טון כל אחת.
מערכת המים החמישית לירושלים
כחלק מפרויקט "מערכת המים החמישית לירושלים" מקורות תכרה מנהרה באורך 14 ק"מ ובעומק של עד 350 מטר בעלות של מיליארד שקלים. המנהרה תהווה חלק מהקטע המזרחי של הפרויקט ותכּרה בעזרת מכונה לכריית מנהרות.
טחדה
טחדה (בספרדית: Tejada) הוא שם משפחה ספרדי.
יהודה גרין
יהודה גרין הוא זמר חסידי ובעל תפילה ישראלי המזוהה כשר בדרכו של הרב שלמה קרליבך.
קריירה
בשנת 2009 הופיע במופע "האסק" 22 לצד גדולי הזמר החסידי אברהם פריד, יעקב שוואקי, ברוך לוין וזמרים נוספים, וב-2010 שוב השתתף בקונצרט, במופע "האסק" 24.
ובשנת 2021 הוציא את הסינגל דער רבי איז דא שנחל הצלחה מרובה וצבר אף מספר גרסאות כיסוי.
חלק משיריו הפכו ללהיטי הקומזיצים בז'אנר המוזיקה החסידית, בין היתר שיריו: הנה ימים באים, נשמת כל חי, מקשר זיין, והשיר דער רבי איז דא.
גרין מזוהה כממשיך דרכו של הרב שלמה קרליבך..
הארי בראונר
ביוגרפיה
הארי בראונר נולד בפיאטרה ניאמץ, ב-1908, בן אמצעי משלושת בניה של משפחה יהודית. אביו עבד בתחום תעשיית העץ ובזמן הפנוי גילה משיכה בתחום ההיפונוט והספיריטואליזם .בשנת 1913 עבר עם המשפחה לווינה וכעבור שנתיים חזר והתיישב זמנית בעיר בראילה. תוך כדי נדודים אלה למדו בראונר ואחיו בילדותם את השפה הגרמנית. בשנים 1917–1918 המשפחה עברה לבוקרשט, שנמצאה אז תחת כיבוש גרמני. בראונר למד בקונסרבטוריון למוזיקה (כיום האוניברסיטה הלאומית למוזיקה) והשתלם שם בפולקלור המוזיקלי הרומני אצל דומיטרו קיריאק, שטפאן פופסקו וקונסטנטין בראילויו. בתום הלימודים לימד שיעורים פרטיים למוזיקה כדי להתפרנס. בשנת 1927 התמנה על ידי בראילויו, שהעריך מאוד את כישוריו, למזכיר הארכיון לפולקלור שהקים ליד איגוד המלחינים והמוזיקולוגים מרומניה.
הנס ברגר
הנס הרברט בורגר (4 ביוני 1909 פראג – 13 בנובמבר 1990, מינכן), הידוע גם בשם הנוש בורגר, הנס בורגר, ויאן בורגר, כמו גם תחת שם בדוי הנס הרברט ופטר הרדץ ' היה במאי תיאטרון, קולנוע וטלוויזיה, מחזאי ומחבר ספרים ותסריטים, כולל הסרט התיעודי "משבר" (1939), והגרסה הגרמנית של מילס המוות (1945), בהנחיית בילי ויילדר. במלחמת העולם השנייה שירת בצבא האמריקאי במסגרת נערי ריצ'י כוח של דוברי גרמנית שסייע לצבא האמריקאי בגרמניה.
הארי בראונר
ביוגרפיה
מאחר שלא יכול היה להתפרנס מעבודתו המחקרית בשנים 1929–1932, לימד בראונר בבית ספר תיכון בעיר טורנו מגורלה. בראונר היה לראשון שהצליח להקליט בטרגובישטה את מנגינת הבלדה העממית הרומנית המפורסמת על הבנאי מנולה, כשהיא מבוצעת בכלי מיתר הקרוי "קובזה". בשנת 1933, בעזרת מלגה שהצטיין בה, נסע לפריז ועבד במוזיאון טרוקדרו.
שנות בגרותו כחוקר פולקלור
בימי החוקים האנטישמיים בהשפעה נאצית שהונהגו ברומניה בשנים 1938–1944 סולק בראונר כיהודי מתפקידים במגזר הציבורי ומצא משרה של מורה למוזיקה בתיכון יהודי, לצדם של חוקרים בעלי שם כמו הבלשנים אלכסנדרו גראור וז'אק ביק.
אחרי הפלת המשטר של יון אנטונסקו, בין השנים 1944–1949, בתקופה הקצרה של המעבר למשטר הקומוניסטי, התמנה בראונר ליועץ מוזיקלי בחברת הרדיו הממלכתית הרומנית. שם טיפח את ארכיון הפולקלור והפך למנהלו. בשנת 1948 הקים את המכון לפולקלור בבוקרשט. המנהיג הקומוניסטי לוקרציו פטרשקאנו, שנמנה עם ידידיו, עזר לו להשיג את הבניין שאחסן את המכון. בשנת 1949 התמנה לפרופסור וראש הקתדרה לפולקלור בקונסרבטוריון של בוקרשט. באותה שנה היה מעורב בהקמת התזמורת למוזיקה עממית ע"ש בארבו לאוטרו.
בכלא הקומוניסטי
בשחרורו מן הכלא ב-25 בינואר 1962, נשלח בראונר למגורי כפייה ביישוב ויאישוארה, על יד סלובוזיה, שם התאפשר לו לעבוד ולהיפגש עם מגורשים אחרים ולקבל את ביקורי בת זוגו ששוחררה גם היא מן הכלא. באוקטובר 1964 בראונר וקונסטנטה התחתנו בכפר, במקום גלותו. באותה שנה התאפשר לשניהם להיות חופשיים ולהתיישב בבוקרשט. כעבור שנה הם התגרשו מפני שבראונר ביקש לעלות לישראל, בעוד קונסטנטה לא הייתה מוכנה לעזוב את הוריה. בסופו של דבר בראונר חזר בו והשניים התחתנו מחדש ונשארו ברומניה. בשנת 1968 המפלגה הקומוניסטית בראשותו של צ'אושסקו זיכתה כחפים מפשע את הנידונים במשפטו של פטרשקאנו. בראונר ואשתו קיבלו גם קצבת פיצויים זעומה.
הארי בראונר נפטר בשנת 1988, שנה לפני נפילת המשטר הקומוניסטי.
הנצחה
בתרגום חופשי:
יצירתו
בביצועה של הזמרת יונלה פרודן, החלילן דומיטרו זמפירה והצימבליסט לאונרד יורדאקה. ((vol. Melodii compuse în temniţele Aiudului, Ed. Ars Docendi, Bucureşti, 1999),
לקריאה נוספת
(יומנו ומכתביו של הארי בראונר)
ג'ון מקגין
ג'ון מקגין (באנגלית: John McGinn; נולד ב-18 באוקטובר 1994) הוא כדורגלן סקוטי, המשחק בעמדת הקשר באסטון וילה ובנבחרת סקוטלנד בכדורגל.
קריירת מועדונים
מקגין נולד בגלאזגו ולו אחות תאומה. את קריירת הנוער עשה בסנט מירן. ב־2012 ערך את הופעת הבכורה שלו בקבוצה הבוגרת במסגרת הצ'מפיונשיפ הסקוטי וסייע לקבוצה להעפיל לליגת העל הסקוטית. לאחר שלוש עונות עבר ב־2015 להיברניאן מהצ'מפיונשיפ הסקוטי. הוא שותף בזכיית הקבוצה בגביע הסקוטי ב־2016 והעפלה לליגת העל הסקוטית.
ב־2018 עבר לאסטון וילה מפוטבול ליג צ'מפיונשיפ. הוא סייע לקבוצה להעפיל באותה עונה לפרמייר ליג.
קריירה בין־לאומית
מקגין היה חבר בנבחרת סקוטלנד עד גיל 19 ובנבחרת סקוטלנד בכדורגל עד גיל 21. במרץ 2016 ערך את הופעת הבכורה שלו בנבחרת הבוגרת במשחק ידידות נגד דנמרק. במוקדמות יורו 2020 כבש 7 שערים. באוקטובר 2020 שימש כקפטן הנבחרת במשחק מול צ'כיה.
אתרי אולימפיאדת אתונה (2004)
המשחקים האולימפיים שנערכו באתונה בירת יוון בין ה- 13 באוגוסט - 29 באוגוסט 2004 נערכו במספר רב של מתקנים, מרביתם באתונה עצמה, וחלקם מחוצה לה.
לאחר המשחקים האולימפיים
עקב קריסתה הכלכלית של יוון, הפכו חלק נכבד ממתקני הספורט האולימפיים באתונה, לפילים לבנים אשר סובלים מהזנחה וממצב תחזוקתי ירוד.
NGC 4361
NGC 4361 הוא ערפילית פלנטרית הנמצאת במרחק של כ-3,900 שנות אור (1,200 פארסק) מכדור הארץ בקבוצת הכוכבים עורב. מסתה של הערפילית מוערכת בכ-0.4 מסת שמש, קוטרה הזוויתי של הערפילית כ-2 דקות קשת ששקולות לקוטר של כ-2.25 שנות אור והיא מתפשטת במהירות של כ-26 ק"מ בשנייה. לערפילית בהירות נראית מדרגה 10.9 כך שניתן לצפות בה באמצעות טלסקופ חובבים כ-2.4 מעלות מדרום-מזרח לכוכב ג'יינה (γ בעורב) וכ-2.6 מעלות מדרום-דרום-מערב לכוכב אלגורב (δ בעורב).
הערפלית התגלתה על ידי ויליאם הרשל בשנת 1785.
דירק בנדיקט
דירק בנדיקט (באנגלית: Dirk Benedict, נולד כדירק נייווהנר ב-1 במרץ 1945) הוא שחקן קולנוע, טלוויזיה ובמה אמריקאי ממוצא גרמני. נודע בעיקר בדמות של סגן סטארבאק בבטלסטאר גלקטיקה וכסגן טמפלטון (פייס) פק מסדרת הטלוויזיה צוות לעניין. הוא המחבר של הספרים Confessions of a Kamikaze Cowboy ו-And Then We Went Fishing.
ראשית חייו
בנדיקט נולד כדירק נייווהנר (Dirk Niewoehner) בהלנה (מונטנה), בנם של ג'ורג' אדוארד נייווהנר, עורך דין ואשתו פרסילה מלה, רואת חשבון. הוא גדל ב-White Sulphur Springs במונטנה. הוא בוגר מכללת וויטמן משנת 1967. בנדיקט בחר לכאורה את השם במה שלו ממנה של ביצים בנוסח בנדיקט שהייתה לו ואכל לפני קריירת המשחק שלו.